VEGA præsenterer:

**Cody støver glemt guld af og fortolker gamle kendinge**

*Nye fortolkninger af gamle kendinge og tidligere oversete perler er på menuen, når Cody med stærke melodier, dyb klang og socialt bevidste tekster indtager Lille VEGA torsdag d. 20. april 2017*

Cody har kigget dybt i skuffen og fundet numre, som ikke er blevet spillet live i lang tid. Det er interessante og stærke numre, der af en eller anden grund har krævet noget ekstra omsorg og opmærksomhed før de skulle opføres live. Nu har Cody gjort sig ekstra umage og gjort klar til at spille disse, lidt forsømte sange, live.

Codys fire medlemmer kender efterhånden hinanden så godt, at de godt tør eksperimentere med deres numre. Publikum kommer til at høre nye versioner af sange som de ikke har hørt til en koncert i lang tid.

Selvom Cody kaster sig over nye fortolkninger af deres bagkatalog, kan publikum stadig forvente stærke melodier og et band, som mestrer klang og timing i et tekstunivers med ærlige, hudløse billeder og social bevidsthed. De er et fintunet, lydhørt band, som har dit hjerte i et fast greb.

Koncerterne på deres forårsturné 2017 kommer til at indeholde numre fra alle bandets udgivelser. Helt fra den allerførste ep til den seneste udgivelse *I’ll Ride With You,* som udkom i 2016. I julen 2016 udkom også den tragiske, hyggelige julesingle ”It’s Christmas”, som bl.a. roterede flittigt på P4.

**Fakta om koncerten:**

Cody (DK)

Torsdag den 20. april 2017

Lille VEGA, Enghavevej 40, 1674 København V

Billetpris: 150 kr. + gebyr

Billetsalget starter i dag via vega.dk og Ticketmaster